CELEX: 62016TA0748
Language: ro
Date: 2019-05-02 00:00:00
Title: Cauza T-748/16: Hotărârea Tribunalului din 2 mai 2019 — QH/Parlamentul („Funcție publică — Agenți temporari — Articolul 24 din Statutul funcționarilor — Cerere de asistență — Articolul 12a din Statutul funcționarilor — Hărțuire morală — Decizie de respingere a cererii de asistență — Principiile obiectivității și imparțialității — Dreptul la bună administrare — Dreptul de a fi ascultat”)

24.6.2019   
            
            
               RO
            
            
               Jurnalul Oficial al Uniunii Europene
            
            
               C 213/26
            
         
      Hotărârea Tribunalului din 2 mai 2019 — QH/Parlamentul
      (Cauza T-748/16) (1)
      
      („Funcție publică - Agenți temporari - Articolul 24 din Statutul funcționarilor - Cerere de asistență - Articolul 12a din Statutul funcționarilor - Hărțuire morală - Decizie de respingere a cererii de asistență - Principiile obiectivității și imparțialității - Dreptul la bună administrare - Dreptul de a fi ascultat”)
      (2019/C 213/24)
      Limba de procedură: engleza
      
         Părțile
      
      
         Reclamant: QH (inițial N. Lhoëst și S. Michiels, ulterior N. Lhoëst, avocați)
      
         Pârât: Parlamentul European (reprezentanți: M. Ecker și Í. Ní Riagáin Düro, agenți)
      
         Obiectul
      
      Cerere întemeiată pe articolul 270 TFUE și care urmărește, pe de o parte, anularea deciziei Parlamentului din 26 ianuarie 2016 prin care autoritatea abilitată să încheie contracte de muncă din cadrul acestei instituții a respins cererea de asistență formulată de reclamant la 11 decembrie 2014, precum și decizia din 12 iulie 2016 prin care autoritatea abilitată să încheie contracte de muncă a respins reclamația formulată de reclamant și, pe de altă parte, repararea prejudiciului pe care acesta pretinde că l-a suferit ca urmare a ilegalităților săvârșite de această autoritate în soluționarea cererii de asistență menționate
      
         Dispozitivul
      
      
                  1)
               
               
                  
                     Anulează decizia Parlamentului din 26 ianuarie 2016 de respingere a cererii de asistență formulate de QH, astfel cum este confirmată prin decizia din 12 iulie 2016 de respingere a reclamației.
                  
               
            
                  2)
               
               
                  
                     Respinge în rest acțiunea.
                  
               
            
                  3)
               
               
                  
                     Fiecare parte suportă propriile cheltuieli de judecată.
                  
               
            
         (1)  JO C 22, 23.1.2017.